РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 2

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

23 януари 2017 г.
/понеделник - 10,00 часа/

	Днес, 23 януари 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА
	
Красимира Василева - началник-отдел „ЮОДКВСС", дирекция Правна; Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

	ПО ДНЕВНИЯ РЕД:

1. ОТНОСНО: Писмо изх. № 775/30.11.2016 г. от председателя на Върховния административен съд относно увеличаване на щатната численост на съдиите във ВАС с две щатни бройки. /вх.№ 11-02-171/30.11.2016 г.
	 /отложена точка 5 от заседание на КСКНСС проведено на 	19.12.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1.1. Приема за сведение писмо изх. № 775/30.11.2016 г. от председателя на Върховния административен съд относно увеличаване на щатната численост на съдиите във ВАС с две щатни бройки. /вх.№ 11-02-171/30.11.2016 г.
	1.2.  Изразява следното становище във връзка с изпратеното от председателя на ВАС писмо относно откриване на две нови щатни длъжности за „съдия”:
	Комисия „Съдебна карта, натовареност и съдебна статистика” към СК на ВСС следи и анализира на административните съдилища , но не и натовареността на Върховния административен съд. Върховния административен съд и Върховния касационен съд съгласно Конституцията на Република България и Закона за съдебната власт представят самостоятелни доклади за натовареността, изготвени от председателите, които се внасят в Народното събрание. Ноторен факт е, че натовареността на Върховния административен съд е висока, но тя е несъпоставима с натовареността на административните съдилища, тъй като видовете дела, които се разглеждат от ВАС и административните съдилища са различни.  Липсва нормативно разписана база за сравнение на натовареността между върховните съдилища, поради различния характер и предмет на разглежданите дела.
	При преценката за разкриване на нови щатни длъжности във ВАС следва да се вземе предвид освен натовареността и възможностите за вътрешна реорганизация в отделенията, която според председателя на ВАС е изчерпана, както и подлежащото освобождаване на длъжности, с оглед предстоящото пенсиониране и подлежащите на възстановяване двама членове на Съдийската колегия на ВСС, както и, че обявения конкурс за свободни щатни бройки във ВАС не е приключил. 
1.3. Изпраща решението по т. 1.2. на Комисията по атестирането и конкурсите, за сведение .

	2. ОТНОСНО: Извлечение от протокол № 2/18.01.2017 г., т. 32 от заседание на Комисия „Бюджет и финанси” на ВСС относно провеждане на заседание на Работна група, създадена с решение по протокол № 45/08.12.2016 г., т. 40-А на пленума на ВСС, на 25.01.2017 г., 10,30 часа.

Комисия "Съдебна карта, натовареност и съдебна статистика"
		към Съдийската колегия на Висшия съдебен съвет
Р Е Ш И :

	2.1. Приема за сведение извлечение от протокол № 2/18.01.2017 г., т. 32 от заседание на Комисия „Бюджет и финанси” на ВСС относно провеждане на заседание на Работна група, създадена с решение по протокол № 45/08.12.2016 г., т. 40-А на пленума на ВСС, на 25.01.2017 г., 10,30 часа.
	2.2. Изразява съгласие за провеждане на заседание на Работната група определена с решение по протокол № 45/08.12.2016 г., т. 40-А, съгласно направеното от Комисия „Бюджет и финанси” предложение.
	2.3. Определя участници в Работната група от Комисия „Съдебна карта, натовареност и съдебна статистика” към СК на ВСС – Галина Карагьозова и Камен Иванов.
2.4. Изпраща решението на Комисия „Бюджет и финанси” към Пленума на Висшия съдебен съвет, за сведение.

3. ОТНОСНО: Информация от директора на дирекция „Съдебни кадри и конкурси на магистрати” на ВСС и от председателите на окръжните съдилища в изпълнение на решение по протокол № 36/19.12.2016 г., т. 4 на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение информацията предоставена от директора на дирекция „Съдебни кадри и конкурси на магистрати” на ВСС, за сведение.
	3.2. Приема за сведение обобщената справка от Окръжните съдилища относно длъжностите „младши съдия” в ОСи тяхното планиране за конкурс за 2017 г.
	3.3. Възлага на експертите в отдел „САОД” на ВСС за следващото заседание на комисията да допълни предоставената от председателя на  Комисията по атестирането и конкурсите с писмо изх. № 754/09.12.2016 г. таблица с още една графа, в която да бъде отразена действителната натовареност, както и да бъде подготвен анализ на действителната натовареност на окръжните съдилища към първото полугодие на 2016 г., въз основа на.данните.
	3.4.  Изразява следното становище във връзка с относимите критерии при планиране на конкурсите за младши съдии: 
Данните, с които КСКНСС прави анализи и дава становища са на базата на натовареността по щат, тъй като т.нар. „действителна натовареност” е непостоянна величина и зависи от интензитета, с който се заемат свободните длъжности и тя не е съпоставима за всички съдилища..
Именно натовареността по щат обосновава необходимостта от съществуването на съответните щатове в органите на съдебната власт.
При планирането на длъжностите за младши съдии за конкурса през 2017 г. трябва да се съобрази и назначаването на районни съдии през 2010 г. . Натовареността на окръжните съдилища, към които следва да се обяви конкурса е само една от величините, които следва да бъдат съобразявани.
Другите величини, които следва да се съобразят при планирането са – необходимостта от районни съдии в районните съдилища в съответния окръг; свободните прогнозируеми щатове до 2020 г., предвидимите фактори свързани с пенсионирането на съдии в окръжните и районните съдилища до 2020 г.; обявяването на конкурси за повишаване в окръжните, апелативните и върховните съдилища.
3.5. Изпраща решението по т. 3.3. и 3.4. на отдел „САОД” на ВСС за сведение и изпълнение.

4. ОТНОСНО: Писмо изх. № 29/12.01.2017 г. от председателя на РС-Дулово ведно със справки за индивидуалната натовареност на съдиите за 2016 г. /вх.№ ВСС-557/16.01.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1. Приема за сведение. писмо изх. № 29/12.01.2017 г. от председателя на РС-Дулово ведно със справки за индивидуалната натовареност на съдиите за 2016 г. /вх.№ ВСС-557/16.01.2017 г./
4.2. Изпраща писмен отговор на председателя на РС-Дулово съобразно направените уточнения в заседанието.
4.3. Изисква информация от главния секретар на Висшия съдебен съвет относно реда и начина за водене и приобщаване на електронната справка за индивидуалната натовареност на съдиите, към кадровите досиета, съгласно чл.17 от Правилата за оценка на натовареността на съдиите приети от ВСС, като КСКНСС предлага същите, при възможност да бъдат съхранявани в електронен вариант, с оглед предвидимия голям обем информация.

5. ОТНОСНО: Писмо изх. № РД-21-ВСС-10/17 г. от председателя на Софийски градски съд във връзка с решение по протокол № 36/19.12.2016 г., т. 2 на КСКНСС.
	
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1. Приема за сведение Писмо изх. № РД-21-ВСС-10/17 г. от председателя на Софийски градски съд във връзка с решение по протокол № 36/19.12.2016 г., т. 2 на КСКНСС.
	5.2. Определя нова дата - 03.02.2017 г. от 11,00 часа в сградата на Висшия съдебен съвет, за провеждане на работната среща със съдии от Върховния касационен съд, Софийски градски съд, Софийски районен съд и членове на Висшия съдебен съвет в изпълнение на решение на Съдийската колегия на ВСС по протокол 28/13.12.2016 г., т. 54.
	5.3. Изпраща писма до председателите на Върховния касационен съд, Софийски градски съд и Софийски районен съд, за сведение.

	6. ОТНОСНО: Доклад относно отстраняване на технически пропуск в работните бланки – образци /приложения 2а и 2б/ за наличие на основания за коригиране на първоначално определения коефициент за тежест в СИНС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. Приема за сведение Доклад относно отстраняване на технически пропуск в работните бланки – образци /приложения 2а и 2б/ за наличие на основания за коригиране на първоначално определения коефициент за тежест в СИНС, доколкото проблемите в бланките – образци са отстранени.

					ПРЕДСЕДАТЕЛ
					НА КСКНСС:             /п/
								КАЛИН КАЛПАКЧИЕВ